אמי רובינגר

אמנון (אָמי) רובינגר (15 ביולי 1953 – 24 במרץ 2019) היה סופר ילדים, מאייר וקריקטוריסט ישראלי. אמי רובינגר נולד ב-1953 בירושלים, בנו של הצלם דוד רובינגר (לימים חתן פרס ישראל לצילום). בצבא שירת כצלם בחיל השריון. עיצב את עטיפת האלבום של להקת גן עדן שיצא ב-1979, את עטיפת האלבום "גדליהו והמיסטוק" של גרי אקשטיין (1982) ואת עטיפת אלבום הבכורה של משינה, שיצא ב-1985. עבד כמאייר בעיתון "ידיעות אחרונות" במשך 15 שנים, עד 2007, אז עבר לאיור וכתיבה של ספרי ילדים. לאחר פרישתו החל לעסוק באיור וכתיבת ספרי ילדים משלו. ספריו מתאפיינים במלל קצר, חרוזים, צבעוניות, בעלי חיים, יצורים משונים ואיורים הומוריסטיים. "אני משתדל שהספרים שלי יהיו יותר צעצוע מאשר ספר", העיד רובינגר על ספריו. הסדרה שלו לגיל הרך נוצרה מתוך רצון לכתוב ספרים שהילדים יהיו שותפים פעילים להקראתם. הסדרה מפתחת בקרב פעוטות כישורי שפה ולימוד צבעים ומספרים תוך שיתופם בקריאה. הספר הראשון שכתב רובינגר בסדרה לפעוטות היה "חתול גדול חתול קטן", שיצא לאור בשנת 2004 וסימן את יריית הפתיחה לספרים שיבואו אחריו, כולם בהוצאת כתר. אחד משיתופי הפעולה הפוריים של רובינגר, היה עם הסופר שלמה אבס. הספרים של השניים, בכתיבתו של אבס ובאיורו של רובינגר, הם כמה מספרי הילדים האהובים בישראל. בין הספרים שיצאו במסגרת זאת: סדרת ספרי "בדיחון", עלילות ג'וחא ו"ספר המעשיות הגדול". ספריו של רובינגר זכו לפופולריות רבה, ובמותו היה אחד מסופרי הילדים המצליחים בישראל. כמה מספריו תורגמו לאנגלית ויצאו לאור בארצות הברית. היה גרוש ואב לשני בנים. התגורר בתל אביב. נפטר ב-24 במרץ 2019 ממחלת הסרטן. ספר המעשיות הגדול סיפורם הבלתי נשכח של חכמי חלם ספר המעשיות הגדול בדיחון הפילים בדיחון החיות בדיחון המפלצות סיפורי אלף לילה ולילה ספר החידות ושעשועים חידות לילדים שאוהבים אתגרים סִפּוּרִים שֶׁמַּצְחִיקִים אוֹתִי אגדת גשר 1980 - מתנה לקושקוש (הוצאת סירקיס) 1982 - חתול מחפש חבר (הוצאת סירקיס) 1994 - אריות ושטויות (הוצאת מעריב) 1994 - המפלצת הקופצת (הוצאת כתר) 2000 - מחפשים ת'סנרק (עפ'י לואיס קרול) 2003 - שולחן החלומות (הוצאת ידיעות אחרונות) 2004 - פשפש מתלבש (כתר) 2004 - חתול גדול חתול קטן (כתר) 2006 - ספר הקרחת (כתר) 2006 - בובי בוא בובי לך (כתר) 2006 - מי אני מה אני (כתר) 2006 - עודד עובד (כתר) 2007 - אין אריות כאלה (כתר) 2008 - פילים בכל הצבעים (כתר) 2009 - האו עד עשר 2010 - תזמורת מפלצות הקצב 2010 - פוצקי (עם נועה גייר) 2011 - חיות מבולבלות 2011 - גע גע ספר משוגע 2011 - אנחנו מטיילים 2012 - בלגן באמבטיה 2012 - אצלי באמבטיה 2012 - כובע מקסים כובע עם פסים 2014 - מפלצות ופירות (כתר) 2014 - העכבר שקפץ על הראש של כולם (כתר) 2015 - האריה שלי (כתר) 2016 - כלום 2017 - חלום על שולחן כחול 2018 - חגיגה באמבטיה (כתר) מדיה וקבצים בנושא אמי רובינגר בוויקישיתוף אמי רובינגר, ב"לקסיקון הספרות העברית החדשה" אמי רובינגר, באתר "דףדף" ורד לי, חמש שאלות לאמי רובינגר | פילים עם כנפיים, באתר הארץ, 24 בנובמבר 2009 כרמית ספיר-ויץ, סוד ההצלחה - כישלון: ריאיון עם אמי רובינגר, באתר nrg‏, 25 באוקטובר 2011 אביבה לורי, דוד ואמי (אמנון) רובינגר, באתר הארץ, 11 באפריל 2012 ynet, אמי רובינגר: "בספרי ילדים מותר הכל", באתר ynet, 13 בדצמבר 2012 ציון נאנוס, ‏מתלמיד כושל – לסופר מצליח, באתר ‏מאקו‏, 16 באוקטובר 2014 נעמה ריבה, המאייר וסופר ספרי הילדים אמי רובינגר מת מסרטן בגיל 65, באתר הארץ, 24 במרץ 2019 נעמה ריבה, אמי רובינגר מצא דרך מקורית להגדיר את עצמו, באתר הארץ, 24 במרץ 2019 יובל פלוטקין, המאייר ומחבר ספרי הילדים אמי רובינגר הלך לעולמו, באתר ynet, 24 במרץ 2019 אמי רובינגר, באתר MusicBrainz (באנגלית) אמי רובינגר, דף שער בספרייה הלאומית אמי רובינגר, בלקסיקון הספרות העברית החדשה ציון נאנוס, ‏מתלמיד כושל – לסופר מצליח, באתר ‏מאקו‏, 16 באוקטובר 2014 ורד לי, חמש שאלות לאמי רובינגר | פילים עם כנפיים, באתר הארץ, 24 בנובמבר 2009 כרמית ספיר-ויץ, סוד ההצלחה - כישלון: ריאיון עם אמי רובינגר, באתר nrg‏, 25 באוקטובר 2011 המאייר וסופר ספרי הילדים אמי רובינגר הלך לעולמו, באתר וואלה, 24 במרץ 2019